ভারতের লোকসভায় অনাস্থা ভোটে শেষ পর্যন্ত দাপটের সঙ্গেই টিকে গেল ক্ষমতাসীন এনডিএ জোট। এতে মোদি সরকারের ক্ষমতা যেন আরো মজবুত হলো।বিরোধী রাজনৈতিক দলের ডাকা অনাস্থা প্রস্তাবের বিপক্ষে মোদি সরকার অবশ্য আগে থেকেই বেশ আত্মবিশ্বাসী ছিল। তবে নানামুখী রাজনৈতিক চাপের কারণে ক্ষমতাসীনরা কিছুটা দুর্বল হতে পারে বলে অনেকেই ধারণা করেছিলেন। বাস্তবে অবশ্য তেমনটা হয়নি। মোদি সরকার শেষ পর্যন্ত দাপটের সঙ্গেই সংখ্যাগরিষ্ঠতা বজায় রেখেছে।